ᱠᱳᱞᱟᱨ
ᱠᱳᱞᱟᱨ ᱠᱚᱨᱱᱟᱴᱚᱠ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱨᱱᱟᱴᱚᱠ ᱨᱮᱭᱟᱜ ᱠᱳᱞᱟᱨ ᱦᱚᱱᱚᱛ ᱨᱮ ᱦᱟᱹᱡᱩᱜ-ᱟ ᱾ ᱠᱳᱞᱟᱨ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱢᱟᱨᱮ ᱴᱚᱴᱷᱟ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱵᱮᱱᱟᱣ ᱨᱮ ᱪᱚᱞ ᱟᱨ ᱯᱚᱞᱚᱵᱽ ᱟᱜ ᱮᱱᱮᱢ ᱛᱟᱦᱮᱸ ᱟᱠᱟᱱᱟ ᱾ ᱛᱟᱞᱟᱡᱩᱜᱽ ᱨᱮ ᱱᱚᱣᱟ ᱫᱚ ᱵᱤᱡᱚᱭ ᱱᱚᱜᱚᱨ ᱨᱤᱱ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱛᱤ ᱨᱮ ᱛᱟᱦᱨᱸ ᱟᱠᱟᱱᱟ ᱾ ᱠᱳᱞᱟᱨ ᱨᱮᱫᱚ ᱟᱹᱰᱤᱜᱟᱱ ᱧᱮᱢᱮᱞ ᱴᱚᱴᱷᱟ ᱢᱮᱱᱟᱜ-ᱟ ᱡᱟᱦᱟᱸᱨᱮ ᱧᱮᱞ ᱡᱚᱝ ᱞᱟᱹᱜᱤᱫ ᱥᱮᱱᱚᱜ ᱜᱟᱱᱚᱜ-ᱟ ᱾ ᱦᱮᱭᱫᱚᱨ ᱚᱞᱤ ᱟᱡ ᱵᱟᱵᱟᱦᱟᱜ ᱢᱚᱠᱵᱚᱨᱟ ᱠᱳᱞᱟᱨ ᱨᱮᱭᱟᱜ ᱢᱤᱫ ᱢᱟᱨᱮ ᱫᱚᱞᱟᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱳᱞᱟᱨ ᱨᱮᱭᱟᱜ ᱛᱷᱤᱛᱤ 13.13°N 78.13°E ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱚᱣᱥᱚᱛ ᱩᱥᱩᱞ ᱫᱚ ᱘᱒᱒ ᱢᱤᱴᱚᱨ (᱒,᱖᱙᱗ ᱯᱷᱤᱴ) ᱾
coor title dm|30|31|N|77|25|E|region:IN_type:ᱵᱟᱡᱟᱨ
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱳᱞᱟᱨ ᱨᱮᱭᱟᱜ ᱱᱟᱜᱟᱢ ᱨᱮᱭᱟᱜ ᱥᱟᱹᱜᱟᱹᱭ ᱫᱚ ᱟᱹᱰᱤᱜᱟᱱ ᱢᱟᱨᱮ ᱠᱟᱛᱷᱟ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱝᱠᱟ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱫᱚ ᱨᱤᱥᱤ ᱵᱟᱞᱢᱤᱠᱤ (ᱨᱟᱢᱟᱭᱚᱬ ᱢᱟᱦᱟᱯᱩᱛᱷᱤ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ) ᱱᱚᱰᱮᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱥᱟᱶ ᱥᱟᱶᱛᱮ ᱨᱟᱢ ᱛᱤᱱ ᱡᱚᱦᱚᱜ ᱞᱚᱝᱠᱟ ᱠᱷᱚᱱ ᱚᱡᱚᱫᱷᱭᱟ ᱛᱮᱭ ᱨᱩᱣᱟᱹᱲ ᱠᱟᱱ ᱛᱟᱦᱮᱸᱫ, ᱩᱱᱤ ᱦᱚᱸ ᱛᱤᱱᱟᱹᱝ ᱚᱠᱛᱚ ᱜᱟᱱ ᱫᱷᱟᱹᱵᱤᱡ ᱫᱚ ᱱᱚᱰᱮᱭ ᱵᱟᱥᱟ ᱞᱮᱱᱟ ᱾ ᱨᱟᱢ ᱦᱚᱛᱮᱛᱮ ᱥᱤᱛᱟᱭ ᱵᱟᱹᱜᱤ ᱮᱱ ᱛᱟᱭᱚᱢ ᱥᱤᱛᱟ ᱫᱚ ᱟᱡ ᱨᱤᱱ ᱵᱟᱱᱟᱨ ᱦᱚᱯᱚᱱ ᱞᱚᱵᱽ ᱟᱨ ᱠᱩᱥ ᱥᱟᱶᱛᱮ ᱚᱵᱽᱱᱤ ᱨᱮᱜᱮ ᱟᱥᱨᱟᱭ ᱦᱟᱛᱟᱣ ᱞᱮᱫ-ᱟ ᱾
ᱢᱩᱠᱷᱤᱭᱟᱹ ᱢᱩᱦᱤᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱳᱞᱟᱨᱚᱢᱟ ᱢᱩᱫᱽᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱞᱹ ᱜᱚᱲᱦᱚᱱ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱢᱩᱫᱽᱨᱤ ᱨᱮᱫᱚ ᱵᱟᱨᱮᱭᱟ ᱢᱩᱲᱩᱛ ᱢᱩᱫᱽᱨᱤ ᱰᱩᱨᱜᱟᱹ (ᱠᱳᱞᱟᱨᱚᱢᱢᱟ) ᱟᱨ ᱥᱚᱯᱛᱚᱢᱟᱛᱨᱟ ᱢᱮᱱᱟᱜ-ᱟ ᱾ ᱥᱚᱯᱛᱚᱢᱟᱛᱨᱟ ᱫᱚ ᱟᱹᱰᱤ ᱢᱟᱨᱟᱝ ᱢᱩᱫᱽᱨᱤ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱫᱽᱨᱟᱵᱤᱰᱤᱭᱟᱱ ᱛᱚᱦᱚᱨ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱜᱮᱢᱤᱫ ᱟᱱᱟᱜ ᱥᱚᱛᱟᱵᱽᱫᱷᱤᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱱ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱵᱷᱤᱛᱨᱤ ᱨᱮ ᱢᱟᱨᱟᱝ ᱫᱩᱣᱟᱹᱨ ᱵᱮᱱᱟᱣ ᱟᱠᱟᱱᱟ ᱾
ᱠᱩᱨᱩᱫᱚᱢᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱚ ᱟᱹᱰᱤ ᱜᱮ ᱢᱟᱨᱮ ᱟᱨ ᱧᱩᱛᱩᱢᱟᱱ ᱢᱩᱫᱽᱨᱤ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱢᱩᱞᱟᱵᱚᱜᱚᱞ, ᱦᱳᱭᱥᱚᱞ ᱵᱚᱝᱥᱚᱣᱟᱜ ᱨᱟᱡᱽᱜᱟᱲ ᱠᱷᱚᱱ ᱑᱒ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱫᱚ ᱠᱩᱨᱩ ᱫᱚᱢᱮᱞ ᱜᱚᱬᱮᱥ ᱟᱜ ᱑᱓ᱹ᱕ ᱯᱷᱩᱴ ᱩᱥᱩᱞ ᱨᱮᱭᱟᱜ ᱢᱩᱴᱷᱟᱹᱱ ᱛᱷᱟᱯᱚᱱ ᱢᱮᱱᱟᱜ-ᱟ ᱾
ᱥᱳᱢᱮᱥᱣᱚᱨ ᱢᱩᱫᱽᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱢᱩᱫᱽᱨᱤ ᱫᱚ ᱵᱤᱡᱚᱭ ᱱᱚᱜᱚᱨ ᱜᱚᱲᱦᱚᱱ ᱨᱮ ᱢᱤᱫ ᱥᱚᱨᱮᱥ ᱫᱟᱹᱭᱠᱟᱹ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱫᱚ ᱜᱮᱥᱟᱭ ᱮᱞᱮᱞ ᱠᱷᱚᱱ ᱦᱚᱸ ᱵᱟᱹᱲᱛᱤ ᱟᱢᱟᱝᱤᱭᱟᱹ ᱠᱚ ᱟᱡ ᱥᱮᱫ ᱮ ᱢᱩᱦᱱᱤ ᱢᱩᱦᱤᱛ ᱠᱚᱣᱟ ᱾
ᱠᱳᱴᱤ ᱞᱤᱝᱜᱮᱥᱣᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱢᱟᱥᱚᱸᱫᱽᱨᱟ ᱟᱹᱛᱩ ᱫᱚ ᱠᱳᱞᱟᱨ ᱠᱷᱚᱱ ᱖ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧᱨᱮ ᱢᱮᱱᱟᱜ-ᱟ ᱾ ᱱᱚᱰᱮ ᱫᱚ ᱘᱐ ᱜᱮᱥᱟᱥᱟᱭ ᱠᱷᱚᱱ ᱵᱟᱹᱲᱛᱤ ᱞᱤᱸᱜᱽ ᱛᱷᱟᱯᱚᱱ ᱟᱠᱟᱱᱟ ᱾ ᱑᱐᱘ ᱯᱷᱩᱴ ᱠᱷᱚᱱ ᱦᱚᱸ ᱵᱟᱹᱲᱛᱤ ᱩᱥᱩᱞ ᱞᱤᱸᱜᱽ ᱱᱚᱰᱮᱱᱟᱜ ᱢᱩᱲᱩᱛ ᱢᱩᱦᱤᱛ ᱫᱚ ᱾ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱱᱚᱰᱮ ᱛᱟᱦᱮᱸᱱ ᱟᱨ ᱯᱚᱞᱟ ᱛᱮ ᱡᱚᱢ ᱧᱩ ᱨᱮᱭᱟᱜ ᱦᱚᱸ ᱥᱩᱵᱤᱫᱷᱟ ᱫᱚᱦᱚ ᱟᱠᱟᱱᱟ ᱾
ᱠᱳᱞᱟᱨ ᱵᱩᱨᱩ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱳᱞᱟᱨ ᱵᱩᱨᱩ ᱫᱚ ᱥᱚᱛᱥᱨᱤᱜᱟ ᱵᱩᱨᱩ ᱧᱩᱛᱩᱢ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱧᱩᱛᱩᱢᱟᱱ ᱧᱮᱢᱮᱞ ᱴᱚᱴᱷᱟ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- City Official Website
- Go Plog! - A non-profit initiative started by Sumangali Noah to make Kolar plastic-free.
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Provisional Population Totals, Census of India 2011; Cities having population 1 lakh and above" (pdf). Office of the Registrar General & Census Commissioner, India. Retrieved 27 ᱢᱟᱨᱪ 2012.
sat_Olck sat_Olck sat_Olck sat_Olck eng_Latn sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sat_Olck eng_Latn